ועדת הכלכלה, כנסת 25, פרוטוקול מספר 25, 2023-02-13 00:00

דוד ביטן: אני פותח את הדיון בנושא הצעת חוק הרשות השנייה לטלוויזיה ורדיו (תיקון מספר 48), התשפ"ג-2023

דוד ביטן:  אני רק מבקש, כל אחד שמדבר שיציג את עצמו לפרוטוקול

דוד ביטן:  כבוד השר, פעם שנייה שאתה כבר אצלנו

התקשורת שלמה קרעי: כבוד גדול בשבילי

דוד ביטן: כל הכבוד שאתה נותן לנו את ההתייחסות

דוד ביטן:  בבקשה, כבוד השר

התקשורת שלמה קרעי: תודה, אדוני יושב הראש, חברִי חבר הכנסת ביטן, אני שמח על כינוס הוועדה בנושא החשוב הזה

התקשורת שלמה קרעי:  אנחנו מבקשים היום להאריך את הוראת השעה שמגנה על הערוצים הזעירים

התקשורת שלמה קרעי:  הערוצים הזעירים נועדו לתת מענה למגזרים ולנושאים שלא זוכים בדרך כלל לייצוג הולם באמצעי התקשורת המרכזיים והם מוסיפים לגיוון בתחום שידורי הטלוויזיה

התקשורת שלמה קרעי:  זה לא סוד שההיתכנות הכלכלית של ערוצים אלו ירדה עם הזמן והם מצאו את עצמם נלחמים על קיומם בקושי רב אל מול התחרות בשוק ואל מול הריכוזיות בשוק הפרסום, שזה נושא לטיפול בפני עצמו, שגם בו נטפל

התקשורת שלמה קרעי:       ביום ד' באדר, 25 בפברואר, עתידה להסתיים תקופת המעבר וככל שהיא לא תוארך יחולו על הערוצים האלה חובות רגולטוריות בדומה לחובות החלות על בעל רישיון לשידורי טלוויזיה מכוח חוק הרשות השנייה וביניהם חובת תשלום דמי רישיון, תשלומים לספקי תכנים כגון יס והוט על הפצה ועוד

התקשורת שלמה קרעי:  חובות אלו עלולים להכביד ולהקשות על קיומם של הערוצים הזעירים

התקשורת שלמה קרעי:  התיקון שאנחנו עושים נועד להאריך את תקופת המעבר לשנה נוספת כך שיימשכו ההקלות הרגולטוריות משום שאלמלא התיקון, כך לדעת גורמי המקצוע שתיכף נשמע אותם, החובות הרגולטוריות שיושתו על הערוצים הזעירים עלולות להביא להכבדה שתסכן את המשך קיומם של ערוצים אלה

התקשורת שלמה קרעי:  זה בנושא שעומד בפנינו

התקשורת שלמה קרעי:      מכיוון שאני מניח שבהמשך הדיון תעלה כאן שאלה בנוגע להוראת שעה אחרת, שאותה אני לא מאריך, אשמח לנצל את ההזדמנות ברשותך ולהסביר בנוסף את אי הארכת הוראת השעה לגבי הערוצים שאינם זעירים, קרי ערוצים 12 ו-13

התקשורת שלמה קרעי:  לפני כשנה ישבתי כאן כחבר כנסת בוועדת הכלכלה בדיון על הארכת הוראת המעבר השנייה, שאני לא מאריך

התקשורת שלמה קרעי:  שאלתי את הנוכחים בדיון מי נהנה מהארכת הוראת השעה הזאת ואף אחד לא רצה לענות

התקשורת שלמה קרעי:  התשובה הפשוטה היא שמי שנהנה מהארכת הוראת השעה השנייה הם ערוצים 12 ו-13, ומי שנפגע זה הציבור שעליו מושתת העלות הנוספת הזאת

התקשורת שלמה קרעי:      טענתי בזמנו שאני רוצה שוויון, שוק חופשי ותחרותי

התקשורת שלמה קרעי:  ביקשנו אז כולנו להבין מה הסכומים שעומדים מאחורי הוראת המעבר השנייה, ביקשתי וביקשתי ולא קיבלתי תשובה

התקשורת שלמה קרעי:  כבר אז, כשהייתי חבר כנסת משהו הריח לי לא טוב בנושא הזה, תהיתי לעצמי מדוע שר התקשורת הנדל מתעקש לחזק את הגופים הגדולים, 12 ו-13, וגם בלי לגלות לנו בכמה כסף מדובר, למה הוא נחוש כל כך למנוע שוויון בשוק התקשורת? מדוע הם ממשיכים לבצר את המעמד המונופוליסטי ולחסום אפשרות למגוון ולריבוי דעות? הסתירו מאיתנו את הסכום העצום שהערוצים האלה קיבלו בשנה האחרונה בזכות אותה הארכת הוראת שעה ומסתבר, חברים, אני אגלה לכם את הסכום, מדובר בכ-40 מיליון שקל בשנה, בערך, 20 מיליון מפרטנר ו-20 מיליון מסלקום לשני הערוצים האלה, 12 ו-13

התקשורת שלמה קרעי:       עכשיו גם מתברר עוד דבר, שר התקשורת הנדל שדאג לזה קיבל ג'וב תוך כמה ימים באחד מהערוצים האלה

התקשורת שלמה קרעי:  אבדה הבושה

התקשורת שלמה קרעי:  הרי ברור לכם, ברור לך, אדוני היושב ראש, שאם זה הייתי אני או אתה או אמסלם עוברים לעבור בגוף מפוקח שלנו כמה ימים אחרי שהיינו מפקחים שלו, אחרי 40 מיליון שקל שוחד כזה, היינו כבר יושבים בלהב 433

התקשורת שלמה קרעי:  אז אנחנו עוצרים את השוחד שנתנה הממשלה הקודמת

התקשורת שלמה קרעי:  אמרתי זאת אז כחבר כנסת ועכשיו אני מבצע את זה

התקשורת שלמה קרעי:       בחודש האחרון, אדוני, כשר התקשורת נפגשתי עם מרבית השחקנים בשוק ודרשתי לקבל תשובות

התקשורת שלמה קרעי:  לא הופתעתי לגלות שהשחקנים החזקים ביותר נרתעים משינוי הרגולציה הקיימת, אותה רגולציה שעל כנפיה הם נישאו והעצימו את כוחם המונופוליסטי בשוק, היא אותה רגולציה שמשמרת את כוחם ומונעת תחרות ומגוון דעות בשוק

התקשורת שלמה קרעי:       תודה לאל, שנה מאוחר יותר, אני זוכה היום לחזור לאותה ועדה שאתה עומד בראשותה ולאותו דיון כשר התקשורת ואני כאן כדי להגיד בקול ברור, הרפורמה הגדולה תצא בקרוב לדרך

התקשורת שלמה קרעי:  כחבר כנסת דרשתי שוויון, שוק חופשי ותחרותי, מגוון וריבוי דעות, ועכשיו כשר אני מתחיל לבצע בעזרת ה'

התקשורת שלמה קרעי:  ממשלת ההונאה היוצאת פגעה באזרח הקטן ובמקום לדאוג לצרכן דאגה להאריך את הוראת השעה, לחזק את ערוצי התעמולה, שאגב זכותם להיות כאלה, אני לא נגדם, אבל גם חובתנו לדאוג לשוק מגוון ותחרותי ולהפסיק את סתימת הפיות של הרוב המושתק

התקשורת שלמה קרעי:  עד כאן, לא אתן שבמשמרת שלי מונופול שהתעצם בחסות הרגולציה ינצל את היתרון התחרותי שלו כדי לגבות תשלום מהפלטפורמות השונות, תשלום שבסופו של דבר מושת על האזרח

התקשורת שלמה קרעי:      לפני כשנה טענתי שהארכת הוראת השעה היא המשך העיוות ולא תיקון העיוות והיום אני שמח להגיד, זה הצעד הראשון לתיקון העיוות

התקשורת שלמה קרעי:  בעזרת ה' בקרוב, לאחר שיוסרו כמה חסמים שאני לא יכול לפרט אותם כרגע, אציג את הרפורמה הרחבה שלי שתוביל לשוק חופשי, תחרותי ושוויוני

התקשורת שלמה קרעי:  תודה, אדוני יושב הראש

דוד ביטן: כל הכבוד, כבוד השר

התקשורת שלמה קרעי: אני רואה שאלעד השפיע עליך

דוד ביטן: למה? תמיד אני עושה לך כבוד, מה זאת אומרת? אתה שר מהליכוד

התקשורת שלמה קרעי: לא על הכבוד

אוהד טל: שר בממשלה, לא רק מהליכוד

דוד ביטן: אבל במיוחד מהליכוד

דוד ביטן:  אני בינתיים ליכוד, אני לא שמעתי שאני בן גביר או משהו כזה

דוד ביטן:  מכבדים את כולם, אבל במיוחד את אלה מהליכוד

אוהד טל: אני חייב לומר שאני היום עובר מוועדה לוועדה ומוצא את עצמי חבר כנסת יחידי בכל ועדה, כולם כנראה, לא יודע, יש איזה מסיבה? כנראה פספסתי, אני לא יודע

התקשורת שלמה קרעי: יש מסיבה שתי קומות למטה

אוהד טל: לא, סתם, אני צוחק

אוהד טל:  אנחנו יודעים איפה נמצאים כולם ועל איזה שולחנות הם מטפסים

אוהד טל:  אדוני השר, אני מחזק את ידיך, אתה עושה דבר שהוא חשוב לעם ישראל, אתה עובד בשביל הציבור

אוהד טל:  הדבר הזה הוא חשוב והוא נצרך ומה שאתה הצגת בפנינו כאן עכשיו צריך לזעזע את אמות הספים, זה לא ייתכן דבר כזה, 40 מיליון שקל שאתה אומר שהועבר לערוצים האלה ויום אחר כך השר הממונה הולך ועובד באותם ערוצים? אני לא מצליח להבין

אוהד טל:  נתניהו, על איזה כתבה מטופשת בוואלה אנחנו רואים לאן גררו את המדינה

אוהד טל:  על דבר כזה? וזה עובר כאילו לא קרה שום דבר? אני באמת לא מבין

אוהד טל:  אדוני יושב ראש הוועדה, איך אנחנו יכולים לצאת מפה בקריאה, הדבר הזה חייב להיבדק, זה לא ייתכן

דוד ביטן: בוא נגיד שזה לא התפקיד שלנו, השר העיר את ההערות שלו ואנחנו לא הפורום המתאים לעניין הזה

דוד ביטן:  מי פה מטעם התקשורת?      

ברוריה מנדלסון: להקריא?      

דוד ביטן: לא, תתחילי להסביר קצת

דוד ביטן:  השר הסביר, אבל עכשיו את תוסיפי קצת עליו

ברוריה מנדלסון: בסדר גמור

ברוריה מנדלסון:  השר הסביר את התכליות

ברוריה מנדלסון:  המטרה שלנו זה להאריך את הוראת המעבר שקבועה בסעיף 71י לחוק הרשות השנייה לטלוויזיה, היא נוספה במסגרת תיקון 44 לחוק, הכנסת הוסיפה אותה והיא כוללת מספר הקלות למי שהיה משדר ערוץ ייעודי והפך להיות ערוץ זעיר או ערוץ זעיר ייעודי, הקלות באי תשלום דמי רישיון, אי תשלום דמי מעבר, הקלות מסוימות לגבי בעלויות צולבות והעברת אמצעי שליטה ואפשרות התליית האיסור על החזקת בעלות יחידה

ברוריה מנדלסון:  אלה ההקלות שמפורטות בסעיף 71י

ברוריה מנדלסון:  הוראת המעבר לתקופה של חמש שנים, כמו שציין השר, היא פגה ב-25 בפברואר ואנחנו מבקשים להאריך אותה בתקופה נוספת של שנה

איתי עצמון: מה יקרה בתום השנה?      

התקשורת שלמה קרעי: ברוריה, עוד לפני תום השנה, בעזרת ה', בקרוב אנחנו מתכוונים להביא לשולחן הוועדה, אני מניח עוד כחודשיים, חודש וחצי, חוק שידורים שיסדיר הסדרה כוללת בשוק השידורים

דוד ביטן: שיסדיר את הכול? ושם אתה נותן להם איזה שהיא הטבה?      

התקשורת שלמה קרעי: בוודאי, שם תהיה להם הטבה, יהיה - - -     

דוד ביטן: מדובר על ערוצים 9, 14

ברוריה מנדלסון: הלא טי

ברוריה מנדלסון: וי ו-24

דוד ביטן: מה זה הלא טי

דוד ביטן: וי? של המגזר?      

ברוריה מנדלסון: המגזר הערבי

דוד ביטן: ו-24 זה חדשות, מוזיקה?      

ברוריה מנדלסון: מוזיקה

דוד ביטן: איפה שאייל גולן שם עושה תחרויות? הבנתי

דוד ביטן:  כבר לא, בסדר, עשה

דוד ביטן:  והיה ואנחנו לא מאשרים את זה מה קורה?      

ברוריה מנדלסון: לעמדת גורמי המקצוע במשרד הדבר עלול לסכל את המשך הפעילות של אותם ערוצים בשל המצב הכספי שלהם ולכן אנחנו מציעים להאריך את זה

ברוריה מנדלסון:  המטרה היא להמשיך ולשמור על הפלורליזם ועל המגוון בשידורים, שאותם ערוצים יוכלו להמשיך לשדר

איתי עצמון: שזאת הייתה המטרה של תיקון מספר 44

דוד ביטן: כן, אני זוכר שאז עשינו את זה

דוד ביטן:  אלקין, אתה רוצה להגיד משהו? אתה נגד ערוץ 9?      

זאב אלקין: בשביל זה באתי

זאב אלקין:  איך אתה יודע שאני נגד? אולי אני בעד?      

דוד ביטן: ראיתי שהגשת הסתייגות

זאב אלקין: בוא אני אגיד לך - - -     

דוד ביטן: לפי זה אתה נגד ערוץ 9, לא?      

זאב אלקין: הפוך

התקשורת שלמה קרעי: הוא כבר במליאה אמר שהוא - - -     

זאב אלקין: אני כבר במליאה אמרתי שאני פונה לשר ומציע לו לחזור, כפי שתכנן בזמנו קודמו בתפקיד, לתת את ההארכה הזאת לא לשנה, לא לתקן לשש, אלא לתקן לשמונה או עשר

דוד ביטן: לא, אבל הוא הולך להביא חוק חדש

דוד ביטן:  אם החוק לא יעבור אז נביא את זה בעוד שנה

זאב אלקין: ועל זה ענה לי השר קרעי שהוא מתכוון כבר השבוע להשיק רפורמה גדולה

זאב אלקין:  כולנו יודעים - - -     

דוד ביטן: לא השבוע, עוד חודש וחצי

התקשורת שלמה קרעי: אמרתי שעוד כחודש וחצי בערך נביא לפה את חוק השידורים שמתכלל את כל - - -     

זאב אלקין: כשדיברנו במליאה אמרת שאתה תוך כמה ימים מציג רפורמה

דוד ביטן: בסדר, אתה יודע, לוקח זמן

התקשורת שלמה קרעי: לא, אמרתי שאני אציג, לא אביא לכאן

זאב אלקין: כן, אבל בינתיים הרפורמה לא הוצגה, אז חשבתי שלאור העיכוב בהצגת הרפורמה, שאני לא יודע מה הייתה סיבת העיכוב, אבל זה פחות רלוונטי לי, לאור העיכוב בהצגת הרפורמה, שמן הסתם היא גם תגרום עיכוב ביישום שלה, רציתי בכל זאת להציע שאנחנו ניתן תקופה יותר ארוכה

זאב אלקין:  אני כבר יודע מה יקרה, בסוף יבואו אלינו ויבקשו עוד פעם לחוקק את הכול ועוד להוסיף זמן

זאב אלקין:  אז בואו נהיה חכמים מראש

דוד ביטן: אבל אם אתה עושה חוק אתה מבטל את החוק הזה

זאב אלקין: אז מה הבעיה? בואו - - -      

דוד ביטן: אנחנו נאריך בשנה וחצי, בסדר?      

התקשורת שלמה קרעי: מה שהיושב ראש אומר מקובל עליי, למרות שלהערכתי תוך חצי שנה נסיים

דוד ביטן: קיבלנו את העמדה

דוד ביטן:  אם תהיה רפורמה אז נבטל את החוק הזה, אין בעיה

זאב אלקין: אני הצעתי שלוש או חמש שנים, אבל שנה וחצי עדיף משנה וכבר אני רואה שלא לחינם באתי

זאב אלקין:  אם אני כבר מדבר אני יכול לנמק את שאר ההסתייגויות?      

דוד ביטן: לא, עוד לא הגענו, עוד לא קראנו, עוד לא כלום

זאב אלקין: בסדר

דוד ביטן: הסתייגויות זה בסוף, לא?      

איתי עצמון: לפני ההצבעה

זאב אלקין: אני פשוט אצטרך מתי שהוא לצאת לוועדת הכנסת ולחזור

דוד ביטן: אני הבנתי

דוד ביטן:  עדיף לי שלא תהיה פה בהסתייגויות, אני אגיד לך את האמת

דוד ביטן:  אתה רוצה למהר? אני לא ממהר דווקא

זאב אלקין: אתה רוצה שבמקומי יבואו חמישה? בשביל מה?      

דוד ביטן: שיבואו

דוד ביטן:  לא, בכל מקרה יבואו

התקשורת שלמה קרעי: כשיפסיקו לקפוץ על השולחנות למטה תביא אותם לפה

דוד ביטן: יש לי פה 17 הסתייגויות, הסתייגות אחרונה זה שלי, מבטלת את ההסתייגויות

דוד ביטן:       מנכ"ל ערוץ 9, יורי

יורי קגנוביץ: שלום, אדוני היושב ראש, שלום, אדוני השר, שלום, חברי כנסת נכבדים

יורי קגנוביץ:  אני אשתדל לעשות את זה בקצרה

יורי קגנוביץ:  קודם כל תודה רבה שהזמנתם וחשוב שנציגי הערוצים יהיו כאן

יורי קגנוביץ:  אני גם נכחתי ב-2018 בחקיקה הקודמת

יורי קגנוביץ:  הערוץ קיים מ-2001, חשוב לציין, אדוני היושב ראש, שהערוץ, לפני שהוא עבר לרשות השנייה הוא היה באחריות של מועצת הכבלים והלוויין, היה איזה שהוא סטטוס קבוע בין הפלטפורמות, למעשה בין המדינה, שבמהלך כל השנים אנחנו שמרנו על המצב הקיים היום

יורי קגנוביץ:  ב-2018 חוקק חוק, למה חוקק חוק לחמש שנים ונתנו הארכה? כי גם אז דיברו על כך שתהיה איזה שהיא רפורמה, בשורה התחתונה זה - - -      

דוד ביטן: בסדר, אתם נהנים מזה שאין רפורמה כרגע

יורי קגנוביץ: כן, אדוני היושב ראש, אבל חשוב לי להבהיר דבר כזה, אנחנו גוף מאוד קטן, אני מאמין שהגופים האחרים שיושבים כאן יזדהו איתי, אנחנו קודם כל מברכים על ההצעה שלך עכשיו להאריך את זה ביותר משנה, אנחנו כן מאוד נשמח שנקבל את ההארכה לפחות על הנייר עכשיו כי מדובר בחקיקה ויותר מכך לשלוש שנים

יורי קגנוביץ:  אם וכאשר תהיה חקיקה - - -     

דוד ביטן: השר אמר שהוא הולך להגיש רפורמה, אז נתנו עוד זמן

יורי קגנוביץ: כן, אדוני היושב ראש, אבל ברגע שהרפורמה הזאת תוגש בכל זאת הוראת השעה הזו תתבטל, אז מה זה משנה?      

התקשורת שלמה קרעי: זה משנה כי זה קריאת כיוון

התקשורת שלמה קרעי:  אני לא רוצה להראות שאנחנו הולכים לטווח ארוך, מדובר כאן על הארכת הוראת שעה זמנית

התקשורת שלמה קרעי:  שנה וחצי זה מיותר בעיניי, אבל אני מקבל את זה, אנחנו בעזרת ה' בתוך חצי שנה - - -     

דוד ביטן: לוקח זמן עד שמחוקקים

התקשורת שלמה קרעי: אדוני היושב ראש, כשאתה יושב פה אני בטוח שזה יהיה יותר מהר

דוד ביטן: אין בעיה, אבל אם, אתה יודע –      

יורי קגנוביץ: ברשותכם, שני משפטים

זאב אלקין: אולי שנתיים בכל זאת?      

התקשורת שלמה קרעי: לא, לא

דוד ביטן: לא, שכנעתי אותו שנה וחצי

יורי קגנוביץ: אני מסיים בשני משפטים

יורי קגנוביץ:  חשוב להבהיר שהערוצים הזעירים הייעודיים היו במצב הזה כבר יותר מ-20 שנה, 21 שנה שאנחנו נמצאים במצב הזה, תשמרו עלינו, כי המצב באמת לא פשוט

דוד ביטן: אין שום בעיה

יורי קגנוביץ: תודה

דוד ביטן: זיו מאור, האגודה לזכות הציבור לדעת

זיו מאור: שלום

זיו מאור:  אני אפתח ואגיד שהמעבר משנה לשנה וחצי במחילה - - -     

דוד ביטן: זו האגודה מצד ימין, לא מצד שמאל

זיו מאור: כן, אנחנו מצד ימין ואנחנו גאים בזה

זיו מאור:  אני אגיד שהמעבר משנה לשנה וחצי לעניות דעתי אולי כדאי לעיין בזה מחדש משום שהדד ליין הזה שבסיומו קורה משהו שבמצב החוקי הנוכחי - - -     

דוד ביטן: אני סומך על השר שהוא יעשה את זה מהר ואנחנו נעשה את זה מהר גם כן, אין לך מה לדאוג

דוד ביטן:  לא נגיע לזה, אבל לצורך הביטחון של הערוצים האלה שיש להם יותר זמן, זה גם משחק תפקיד

זיו מאור: אז אני אומר, הערוצים הללו לא יתקיימו אם יוטלו עליהם החובות הרגולטוריות הללו וכאשר הוועדה והדרגים המקצועיים במשרדי הממשלה ניגשים לעבודת הכנת החקיקה בידיעה שיש דד ליין של 12 חודשים אני נוטה להניח שהעבודה תיעשה יותר מהר ויותר ביעילות, בעיקר כאשר ישנם גורמים שדרך הפעילות שלהם להשיג את המטרות שלהם זה באמצעות משיכת הזמן, הארכת דיונים כשאין צורך

דוד ביטן: אני לא מבין, כבוד השר, איך אתה מתכוון בחוק החדש לדאוג לערוצים האלה שהם לא מסוגלים להחזיק את עצמם? כי בתחרות הם יימחקו

התקשורת שלמה קרעי: אתה תראה את זה בחוק השידורים כשיוצג בפניך, יש סדרה של הגנות, מצד שני סדרה של הגנה מפני מונופולים שקיימים כרגע בשוק

דוד ביטן: אתה מכניס את ההוראות האלה בתוך החוק ההוא?      

התקשורת שלמה קרעי: יהיה חלק כהוראת מעבר וחלק כהוראת קבע

התקשורת שלמה קרעי:  מה שאומר זיו זה שאם מאריכים בשנה וחצי זה גורם לשאר המערכת להיות יותר איטית

דוד ביטן: אבל אתה השר

התקשורת שלמה קרעי: אנחנו לא נאפשר את זה

התקשורת שלמה קרעי:  מבחינתנו גם שנה זה - - -     

דוד ביטן: זה חוק גדול וייקח זמן

דוד ביטן:  אני אשתדל מהר, אבל עדיין אומר לי היועץ המשפטי, צריך לעבוד ב-, איך אומרים? נפש - - -     

התקשורת שלמה קרעי: בלב פתוח ונפש חפצה

דוד ביטן: בלב פתוח

זאב אלקין: כמו רוטמן בוועדת חוקה

זיו מאור: זאת תהיה סערה לא פחות איתנה לדעתי מהרפורמה המשפטית, אנחנו עוד נגיע לשם

דוד ביטן: לא יודע, אתה כבר יודע מה הרפורמה? אני בעצמי לא יודע

זיו מאור: לא, מהדברים שהשר אמר בתקשורת

דוד ביטן: השר אמר: אני מגביר את התחרות

דוד ביטן:  זה מה שהוא אמר

זיו מאור: וגם מהדרך שבה אדוני היושב ראש ניהל דיוני תקשורת בעבר שאנחנו מכירים, הדיונים יהיו אינטנסיביים ובעזרת ה' יהיה פה מעניין

זיו מאור:       אני כן אעיר לגוף העניין שתיקון 44, שבעצם הארכת השעה שאנחנו עוסקים בה היא חלק ממנו, ביטא הבנה של הקואליציה שכיהנה באותה תקופה שהמחסום הכי גדול בפני הגשמת חופש הביטוי של מגוון הדעות בתקשורת זה רגולציה עודפת והגנות ינוקא שניתנו במסגרת הוראת השעה הזו בעצם ביטאו את ההבנה שכדי לאפשר לקולות המגוונים להישמע צריך להגן עליהם מפני הרגולציה

זיו מאור:  לא מפני התחרות, מפני הרגולציה

זיו מאור:       והנה אנחנו שלוש-ארבע שנים אחרי שהשינוי הזה באמת נכנס לתוקף והשינוי הרגולטורי, לא רק נחקק אלא גם מתקיים בפועל ואנחנו רואים ברכה

זיו מאור:  אנחנו רואים באמת עלייה משמעותית בגיוון הקולות שנשמעים בתקשורת הישראלית

זיו מאור:  כדי לשמר את הדבר הזה צריך בשלב ראשון להגן על אותן הגנות ינוקא ולהאריך את הוראת השעה ולגשת לרפורמה מתוך הבנה שאת הרגולציה יש לחתוך במצ'טה, להשוות רגולציה נמוכה מינימלית ואחידה לכולם שמתמקדת אך ורק בסוגיות שבהן יש כשל שוק מובהק שנובע ממגבלת תדרים שכבר כמעט אינה רלוונטית בעידן האינטרנט המהיר

זיו מאור:       כאשר זה העיקרון שיכוון את משרד התקשורת אנחנו נגיע בסוף הכהונה של הממשלה הזאת, בעזרת ה', עם שוק תקשורת הרבה יותר מגוון, הרבה יותר אפקטיבי והרבה יותר נגיש, ואני מקווה שזו המדיניות שיאמץ המשרד

זיו מאור:  עד אז יש מקום להאריך את ההגנה שתאפשר חופש ביטוי לערוצים

התקשורת שלמה קרעי: אדוני יושב הראש, ברשותך אני אשאיר אתכם עם גורמי המקצוע במשרד ובהצלחה

דוד ביטן: טוב

דוד ביטן:  עורכת דין נגה רובינשטיין, מייצגת את רשת וקשת

דוד ביטן:  מה, זה ביחד?      

אמנון רובינשטיין: כן

דוד ביטן: את מייצגת את שניהם?      

אמנון רובינשטיין: כן

דוד ביטן: אפשר דבר כזה?      

זאב אלקין: לפעמים יש קרב משותף

דוד ביטן: זה לא הגבל עסקי? אני לא מבין

דוד ביטן:  טוב, אני צוחק

דוד ביטן:  כן, בבקשה

אמנון רובינשטיין: בסדר

אמנון רובינשטיין:  כיוון שזה פחות זמן להומור אני אצלול ישר לגופם של דברים

אמנון רובינשטיין:  אנחנו נמצאים כאן בהארכת הוראת שעה

אמנון רובינשטיין:  בעצם מעולם לא נכנסה לתוקף החובה של הערוצים הזעירים לשלם דמי רישיון לרשות השנייה

אמנון רובינשטיין:  אנחנו שמחים שיש עוד ערוצים נוספים, זה דבר טוב וזה דבר מבורך, אבל אם הם לא יכולים לממן – אילו הייתה נעשית בדיקה כלכלית במשרד התקשורת ביחס לכל ערוץ והבדיקה הייתה מוצאת שכל ערוץ לא יכול לשלם, ולא נעשתה בדיקה כזאת, ולא נעשתה בדיקה כלכלית של משרד התקשורת על מנת לבסס את ההצדקה שמישהו אחר יממן עבורם את דמי הרישיון, אבל גם אילו הייתה נעשית בדיקה כלכלית והיה נמצא שצריך לממן את הפיקוח של הערוצים המסחריים הנוספים באמצעות גורם שלישי, זה בסדר גמור, אנחנו לא היינו מתקוממים על זה, אבל לא צריך שזה יהיה הערוצים המסחריים עצמם, קשת ורשת

דוד ביטן: את שוכחת מה היה עם ערוץ 10? שהיו חייבים למדינה הרבה כסף והלכו לקראתם כל הזמן? את זה שכחת

אמנון רובינשטיין: אני לא ערוץ 10 - - -     

דוד ביטן: את מייצגת את רשת שהיא ערוץ 10 בעצם

דוד ביטן:  אז הלכו לקראת - - -     

אמנון רובינשטיין: תראה, יש כאן המון - - -     

דוד ביטן: רגע

דוד ביטן:  גם הערוצים האלה, הלכו לקראתם כשהיה צריך

אמנון רובינשטיין: יו"ר הוועדה, יש כאן המון דוברים, המון שהם בעד הצעת החוק

אמנון רובינשטיין:  אני אחת ואני מבקשת - - -      

דוד ביטן: אז אני שואל אותך שאלה, אם שכחת את העניין הזה

אמנון רובינשטיין: בוא תזכיר לי במה מדובר בערוץ 10 ובאיזה שנה, בסדר?      

דוד ביטן: מה זה שייך? ערוץ 10, שאת מייצגת - - -     

אמנון רובינשטיין: אני לא מייצגת את ערוץ 10

דוד ביטן: את הילד שלו אני קורא לזה, רשת, עדיין - - -     

אמנון רובינשטיין: אפשר לחזור גם ל-48', אבל אני לא מייצגת את ערוץ 10

דוד ביטן: את מייצגת את רשת, זה אותו דבר מבחינתי

אמנון רובינשטיין: רשת ו-10 זה אותו דבר?      

דוד ביטן: אז הכנסת והממשלה הלכו לקראת הערוצים הגדולים כשהיו להם בעיות, אז עכשיו הולכים לטובת הערוצים הקטנים

אמנון רובינשטיין: עוד פעם, אתה לא מדבר על עובדות, אבל גם - - -     

דוד ביטן: אני הייתי פה, מה זה לא מדבר על עובדות? אני ישבתי פה ודיברנו על זה

דוד ביטן:  רק את מדברת על עובדות? אני נכחתי בשטח

אמנון רובינשטיין: אבל אתה לא נותן לי להשלים משפט

דוד ביטן: אני אתן לך מה שאני רוצה, בסדר? את רוצה לדבר? דברי, זכותי להפריע לך, בסדר? תמשיכי לדבר, את לא מנהלת את הישיבה

אמנון רובינשטיין: אני מבקשת שתיתן לי להשלים משפט

זאב אלקין: אדוני היושב ראש, אתה צודק, אני זוכר כמה ירקתי דם להשיג את ההטבות לערוץ 10, היה קרב לא פשוט כי ראש הממשלה דאז שהוא ראש הממשלה דהיום התנגד

דוד ביטן: בסדר, אבל נתנו

זאב אלקין: היה פה אירוע גדול, אבל בסוף הוא הרים ידיים

אמנון רובינשטיין: קודם כל - - -     

דוד ביטן: נתנו

דוד ביטן:  אני לא אומר התנגד או לא התנגד, אבל נתנו את זה, עזרנו איפה שאפשר

אמנון רובינשטיין: אבל למה אני לא יכולה להשלים משפט? אני רוצה להגיד ככה, דבר ראשון, ערוץ 10 שילם את החובות שלו

אמנון רובינשטיין:  אני לא מייצגת את ערוץ 10, אתם יכולים לפנות ולבדוק את זה, עד השקל האחרון, חבר הכנסת אלקין

אמנון רובינשטיין:  דבר שני, לגופם של דברים, אין לנו התנגדות שתעזרו לערוצים הנוספים שנמצאים כאן, זה בסדר גמור, על חשבון אוצר המדינה, למה על חשבון גורמים פרטיים אחרים? זה כמו שהשכן שלי יהיה חייב מס, יהיה לו קשה לשלם את המס אז תגיד לי שאני אשלם עבורו את המס

אמנון רובינשטיין:  אין בזה שום היגיון

אמנון רובינשטיין:       זה בסדר גמור שייתנו להם פטורים, זה בסדר גמור שייתנו להם הקלות ולא ייתנו אותם לנו, זה בסדר, כמובן לו הייתה נעשית בדיקה כלכלית שלא נעשתה, אבל אם מצאתם את זה למה אוצר המדינה לא מממן את זה? למה אני צריכה לממן את הפיקוח של הרשות השנייה על ערוצים אחרים? בסוף אלה עלויות, העלויות האלה צריכות להיות - - -      

דוד ביטן: כי הם מפקחים גם עליכם, אז מה זה משנה?     

אמנון רובינשטיין: אני אסביר לך מה זה משנה, כי בסוף הפיקוח נגזר מהיקף העבודה

אמנון רובינשטיין:  זו כלכלה פשוטה, יש קורלציה בין מספר הערוצים לבין היקף העבודה

אמנון רובינשטיין:  מה עשה משרד האוצר? משרד האוצר מימן את מועצת הכבלים והלוויין שפיקחה על הערוצים הייעודיים, הערוצים האלה הועברו לרשות השנייה, מצא משרד האוצר אוצר, האוצר הוא שאפשר יהיה לממן את זה באמצעות גורמים פרטיים אחרים וכך הוא חסך לעצמו הוצאות

אמנון רובינשטיין:  אז אם יש דרך לחסוך הוצאות על חשבון משרד האוצר במועצת הכבלים והלוויין אנחנו מבקשים שהוועדה תקרא למשרד האוצר לממן את הפיקוח על חמישה ערוצים נוספים

דוד ביטן: אבל גם החלטנו שמועצת הכבלים תממן לכם משהו, נכון? או ששכחתי? שנים מימנו לכם - - -     

אמנון רובינשטיין: לנו?      

דוד ביטן: לערוץ 10 ו-12 ועכשיו רשת וקשת

אמנון רובינשטיין: אתה טועה, אנחנו היינו מפוקחים - - -     

דוד ביטן: אני לא טועה

אמנון רובינשטיין: כן, כי היינו מפוקחים

אמנון רובינשטיין:  היועץ המשפטי יוכל להפנות אותך, הרשות השנייה - - -     

דוד ביטן: בזמנו נתנו ל - - -     

אמנון רובינשטיין: אתה טועה, הרשות השנייה ממומנת מאז ומתמיד - - -     

דוד ביטן: הכבלים ויס לא נותנים להם משהו?      

אמנון רובינשטיין: להוט ויס כן, הוט ויס ממומנים - - -     

דוד ביטן: על זה אני מדבר

אמנון רובינשטיין: אני לא מייצגת, לא את 10 ולא את הוט ולא את יס, אני מייצגת את קשת ורשת

דוד ביטן: לא, גם אז אפשרנו את זה כמו שאפשרנו את זה

אמנון רובינשטיין: אבל אתם אפשרתם שאוצר המדינה יממן את הוט ויס, מה הקשר בין זה שמימנו את הוט ויס לבין זה שאנחנו מממנים את רשת וקשת?      

דוד ביטן: זה לא מדויק, אבל לא משנה      

אמנון רובינשטיין: מה לא מדויק? תסביר לי מה לא מדויק

דוד ביטן: טוב, סיימת?      

אמנון רובינשטיין: לא, לא סיימתי

זאב אלקין: אפילו אני דיברתי פחות זמן

דוד ביטן: כן, אני רואה

אמנון רובינשטיין: זכות הקניין שלך לא נפגעה כרגע

אמנון רובינשטיין:  אני רוצה להוסיף משהו לעניין 13ג שהשר דיבר

אמנון רובינשטיין:  קודם כל אני רוצה לומר משהו, אני עיינתי בדברים בפרוטוקול - - -     

דוד ביטן: כן, הם מממנים אותם בעצם, מה?      

אמנון רובינשטיין: אני יכולה רגע להמשיך לגבי 13ג?     

דוד ביטן: כן

אמנון רובינשטיין: השר הפנה לדברים שהוא אמר בפרוטוקול לפני שנה או שנה וחצי בוועדת כלכלה

אמנון רובינשטיין:  הוא אמר דברים מסוימים שהם לא עולים בקנה אחד בדיוק עם מה שנאמר כאן והדברים האלה נסתרו על ידי הגורמים המקצועיים במשרד התקשורת, זה המצב

אמנון רובינשטיין:  דבר שני, הוא נקב בסכומים שאין קשר, אני לא אומרת אם יותר, פחות או באמצע, אין קשר בינם לבין המציאות

דוד ביטן: הוא בדק

אמנון רובינשטיין: הוא לא בדק

דוד ביטן: אז מאיפה הוא קיבל נתונים?      

אמנון רובינשטיין: הייתי שמחה וכבר ביקשתי ממשרד התקשורת לקבל את הנתונים שבהם הוא נקב, אוקיי?      

דוד ביטן: טוב, תפני למשרד התקשורת

אמנון רובינשטיין: ברוריה, את יודעת לאמת את הנתונים שנאמרו על ידי השר?      

דוד ביטן: רגע, רגע, ברוריה

דוד ביטן:  בינתיים יש יושב ראש לישיבה, את יודעת?      

אמנון רובינשטיין: שאלות קשות, אוקיי

אמנון רובינשטיין:  הנקודה הנוספת היא שלערוצים המסחריים יש תוכן, זה התוכן שהם מפיקים והתוכן הזה עולה הרבה כסף, זה נכס שלהם

אמנון רובינשטיין:  מה אתם עושים כאן בהצעת החוק הזאת? מצד אחד אתם ממשיכים ומפקיעים מהם כסף בשביל לממן מתחרים שלהם, במקום שאוצר המדינה יעשה את זה, ומהצד השני מפקיעים מהתוכן שלהם על מנת שפלטפורמות של OTT, כמו הפלטפורמות של סלקום, או כמו הפלטפורמות של הוט, פלטפורמות של יס, ימשיכו ויקבלו את התוכן הזה בחינם

אמנון רובינשטיין:  זה שלא שמישהו מהצרכנים מקבל את התוכן הזה יותר בזול, הם ישלמו את אותו סכום, אתם פשוט נותנים הטבה אחת לחשבון פלטפורמות גדולות והטבה שנייה לחשבון המתחרים שלנו במקום שאוצר המדינה יממן

דוד ביטן: תודה

זיו מאור: השר, אני יכול לשאול את נגה רובינשטיין? שאלה קטנה רק

דוד ביטן: לא, זיו

דוד ביטן:  נחשון אקסלרד

דוד ביטן:  את מי אתה מייצג?      

נחשון אקסלרד: את הלא טי

נחשון אקסלרד: וי

דוד ביטן: אתה אחד הערוצים?      

נחשון אקסלרד: כן, הערוץ בשפה הערבית

נחשון אקסלרד:  כפי שאמר השר, או נאמר פה על ידי אחרים, זה ברור שערוץ כמו הלא טי

נחשון אקסלרד: וי וגם הערוצים הזעירים האחרים לא יוכלו להתקיים עם דרישות תשלום דמי רישיון ודמי מעבר

נחשון אקסלרד:  זה ערוץ שלא חילק דיבידנד מעולם לבעלי המניות

קריאה: כמה כסף זה? אף אחד לא יודע על כמה כסף מדובר

קריאה:  מישהו יודע להגיד על כמה כסף מדובר? על מה מדברים? יושבים פה ומדברים על דברים - - -      

קריאה: אני רואה שהאולפנים גדלים וגדלים, אני לא רואה את הקשיים כל כך

נחשון אקסלרד: אפשר להמשיך?      

דוד ביטן: כן

נחשון אקסלרד: אני אחזור כי אני מניח שבסערת הדיבור פה אף אחד לא שמע כלום

נחשון אקסלרד:  לערוצים הזעירים אין שום יכולת לשלם

נחשון אקסלרד:  אמרה עכשיו נגה, הערוצים הגדולים 12 ו-13 משלמים דמי רישיון בסדר גודל של 20 מיליון שקלים בשנה, הערוצים הזעירים לא מכניסים, עזוב רווח, ההכנסה שלהם היא לא רבע מזה, או לפחות הערוץ שאני מייצג

נחשון אקסלרד:  זאת אומרת גם לעמוד בדמי רישיון כמו שמשלמות תחנות הרדיו האזורי, שזה בסדר גודל של שני מיליון שקלים, אין שום סיכוי שהערוץ הזה וגם הערוצים הזעירים האחרים יוכלו לעמוד בזה, זה פשוט יביא לקריסתם

נחשון אקסלרד:  אם זה מה שרוצים, אני מקווה שהשר - - -     

דוד ביטן: לא, אבל מצד שני - - -     

שלום דנינו: לא, אבל מה שהם שואלים - - -      

נחשון אקסלרד: לא, שנייה רגע, אני אגיד גם למה ש - - -     

דוד ביטן: לא, אבל אנחנו יכולים לשאול אותך שאלה

נחשון אקסלרד: חבר הכנסת ביטן, אני אגיע גם למה שאמרה נגה

נחשון אקסלרד:  אני מקווה שברפורמה שמתכנן השר הצורך בלחייב את הערוצים הזעירים לשלם דמי רישיון או דמי מעבר ייקבע לפי איזה שהוא רף הכנסות מסוים שהם צריכים להגיע מעליו על מנת שיהיה שם איזה שהוא שומן כלשהו שאפשר לקחת ממנו

נחשון אקסלרד:  אלה לא ערוצים שמחלקים דיבידנד, אלה ערוצים שאת ההכנסות שלהם הם מכניסים חזרה למסך, זה מה שהם עושים

דוד ביטן: ערוץ 12 מחלק דיבידנד? לא ראיתי שהוא מחלק דיבידנד

נחשון אקסלרד: אני לא יודע, אבל ערוץ 12 מרוויח הרבה כסף

דוד ביטן: קודם כל היו תקופות שהם הפסידו כסף

נחשון אקסלרד: היו תקופות שהם הפסידו, נכון

דוד ביטן: אבל גם לא מחלקים דיבידנד

קריאה: ב-20 השנה האחרונות שאני פה לא שמעתי על גוף שידור שאמר שהוא מרוויח כסף

דוד ביטן: אני גם לא שמעתי

דוד ביטן:  הם יכולים בשנה מסוימת לסיים ברווח, זה בסדר, אבל לאורך שנים הם הפסידו

נחשון אקסלרד: אתה לא שואל אותו על העניין של - - -      

דוד ביטן: רגע, את זה הבנו

דוד ביטן:  אני שואל אותך שאלה אחרת, מה יקרה למשל אם יהיו 30 ערוצים כאלה, גם צריכים לממן אותם? לעזור להם?      

נחשון אקסלרד: אני לא סבור בכלל שיש היגיון בעובדה שגוף מפוקח מממן את המפקח

נחשון אקסלרד:  זה היגיון מהותי שצריך לדון בו

דוד ביטן: כי הם מקבלים הטבות מסוימות כמו בפרסומים ודברים מסוימים, לכן זה ההיגיון

נחשון אקסלרד: אין לזה כמעט אח ו - - -      

אמנון רובינשטיין: מה פתאום, זה ממש לא הסיבה? סתם כי היה נוח למשרד האוצר

דוד ביטן: זו הסיבה שאני אומר

אמנון רובינשטיין: אבל יש דברי חקיקה, אדוני, אלה עובדות

דוד ביטן: זו הסיבה שאני אומר, אתם מקבלים הטבות ברישיון וזה מאפשר לנו לעשות דברים

אמנון רובינשטיין: אז בגלל שהוט ויס מקבלים הטבות של דמי מנוי הם לא משלמים דמי רישיון?      

נחשון אקסלרד: אני חושב, חבר הכנסת ביטן, שלהנציח או להשאיר מצב שבו גורם מפוקח מממן את המפקח זה לא מצב אידיאלי, כמעט שאין לו אח ורע בעולם

נחשון אקסלרד:  אני חושב שאין לו, אבל אני אומר כמעט למען הזהירות

דוד ביטן: אז אתה רוצה שמה, שנבטל את החוק הזה? לא הבנתי את הטענה

נחשון אקסלרד: לא, אני רוצה - - -      

דוד ביטן: אז בוא נבטל את החוק וזהו ונסגור אותם

נחשון אקסלרד: אם אתה שואל אני אענה

דוד ביטן: אתה מגזים, גם הולכים לקראתך וגם אתה נותן לנו הערות בעניין הז

דוד ביטן: ה      

נחשון אקסלרד: אבל אתה שואל אותי שאלה ועונה במקומי

דוד ביטן: אני שואל אותך שאלה פשוטה, אם עכשיו היו 30 ערוצים כאלה היינו גם צריכים לעשות את החוק הזה?      

נחשון אקסלרד: אני חושב שאת הרגולטור, וכך נעשה הדבר בכל מדינה מערבית מתוקנת, את הרגולטור מממנת המדינה, כפי שאת משרד התקשורת, שהוא רגולטור, מממנת המדינה

נחשון אקסלרד:  את יחידת הסמך, שהייתה מועצת הכבלים והלוויין, מימנה המדינה

נחשון אקסלרד:  את מועצת הרשות השנייה מממנים המפוקחים, זה סוג של ניגוד עניינים כלשהו, נניח לזה

נחשון אקסלרד:  אני מאוד מקווה שבמסגרת הרפורמה שמתכנן השר, כפי שאמרתי, יישקל להשית על הערוצים הזעירים הוצאה כספית לטובת דמי רישיון ודמי מעבר אם הם יגיעו לאיזה שהוא סף הכנסות מסוים, מתחת לזה הם לא יכולים לשלם את זה

נחשון אקסלרד:       וכן, בתשובה לשאלתך, גם אם יהיו 30 ערוצים אז יצטרכו למצוא פתרון למימון הגורם הרגולטורי המפקח, אבל להשית על ערוץ שלא יכול לממן את זה וככה לסגור אותו, אז לא יהיו 30 ערוצים כי הם לא יוכלו לממן את זה

קריאה: מישהו זוכר מה קרה לערוץ המורשת? היה ערוץ מורשת, נכון?      

זיו מאור: הוא הפך לערוץ 14

דוד ביטן: ערוץ מורשת היה ברדיו, אני חושב, לא בטלוויזיה

זיו מאור: יש ערוץ מורשת ברדיו, אבל ערוץ 14 התחיל כערוץ 20

קריאה: ערוץ 14 זה מורשת בכלל? זה המורשת - - -      

זיו מאור: לא, לא

דוד ביטן: יש שם חלקים של מורשת

דוד ביטן:  יש כל מיני דברים

זיו מאור: לא, צריך לומר, ערוץ 20 החל את דרכו עם רישיון של ערוץ מורשת, במסגרת התיקון ה-44 ההגבלות על התוכן שלו בוטלו

קריאה: תעזור לי, במה הוא צריך לעסוק בתור ערוץ מורשת?      

נחשון אקסלרד: אבל זה לא נושא הדיון

קריאה: זה לא נושא הדיון כי זה לא מעניין אותך, נכון?      

נחשון אקסלרד: לא, זה לא נושא הדיון

קריאה: אתה תקבל את השנה שלך, אתה תקבל שנתיים גם אם צריך

דוד ביטן: משרד התקשורת, מה ההטבה שהם מקבלים הערוצים האלה בכסף?      

תמר ארז: כמו שברוריה הציגה קודם, יש שלושה נושאים עיקריים

תמר ארז:  יש את דמי הרישיון כשדמי הרישיון שהערוצים הקטנים אמורים לשלם לא נקבעו עדיין

תמר ארז:  יש את הדמי הרישיון שהערוצים המסחריים הגדולים משלמים, שביחד מגיעים לסדר גודל של כמעט 20 מיליון, אבל הערוצים הקטנים, סביר להניח שאם הוראת המעבר הייתה פוקעת אז היינו עושים איזה שהוא מנגנון שהוא מותאם יותר להכנסה בדומה לדמי הרישיון שמשלמים ערוצי הרדיו

תמר ארז:  נכון להיום ערוצי הרדיו משלמים ביחד עשירית ממה שהערוצים המסחריים הגדולים משלמים וזה מתחלק ביניהם על פי מפתח של הכנסה

אמנון רובינשטיין: אבל מכיוון שמעולם לא נעשתה בדיקה כלכלית היא לא יודעת להגיד

תמר ארז: אז זה לעניין דמי הרישיון

תמר ארז:  לעניין דמי המעבר - - -      

דוד ביטן: מה זה עשירית? עשירית משני מיליון, מ-20 מיליון?      

תמר ארז: ערוצי הרדיו משלמים ביחד שני מיליון, כל 17 התחנות

דוד ביטן: אבל יש הרבה ערוצי רדיו, פה יש סך הכול ארבעה

דוד ביטן:  אז על מה מדובר, על חצי מיליון לאחד?      

תמר ארז: המפתח עוד לא היה נקבע, זה מה שהיינו עושים - - -      

דוד ביטן: נגיד שהיה נקבע זה היה חצי מיליון?      

אמנון רובינשטיין: היו אמורים לעשות עבודה כלכלית

תמר ארז: אנחנו הלכנו לכיוון של הארכת הוראות המעבר

תמר ארז:  אם יחליטו שלא להאריך את הוראות המעבר או שהוראות המעבר היו פוקעות - - -      

קריאה: אבל חמש שנים הייתם צריכים להתכונן - - -      

דוד ביטן: בסדר, פה מדובר כולה על שנה וחצי

דוד ביטן:  כשיהיה חוק עיקרי נדבר על ההטבות האלה, אבל בגדול את מדברת בערך על חצי מיליון בשנה לכל אחד מהם

תמר ארז: אני לא יכולה לנקוב במספר

דוד ביטן: בערך

אמנון רובינשטיין: זה לא רלוונטי, היא מדברת על ערוצי רדיו

דוד ביטן: לא, מדברים על – אני שאלתי אותה, זה מה שהיא אמרה

אמנון רובינשטיין: אני הפניתי לערוצי הרדיו בשביל לדבר על המפתח

אמנון רובינשטיין: זה לחלוטין לא מה שהיא אמרה

דוד ביטן: אני שאלתי שאלה פשוטה

דוד ביטן:  בהנחה שלא היה להם כמה כסף זה היה שווה? אז אמרת לי, באנלוגיה לרדיו זה בערך היה שני מיליון לכל הארבעה

דוד ביטן:  שם יש הרבה ערוצי רדיו אז לכל אחד יוצא מעט

דוד ביטן:  הבנתי את זה

דוד ביטן:  ומה ההטבה השנייה פה?      

תמר ארז: דמי המעבר שהערוצים יצטרכו לשלם להוט וליס

תמר ארז:  גם על דמי המעבר משרד התקשורת צריך לעשות עבודה - - -      

דוד ביטן: להוט ויס, לא לערוץ 12 ו-13

תמר ארז: או שהם יגיעו להסכמה עם הוט ועם יס לדמי המעבר שהוט ויס מעוניינים לגבות

קריאה: אבל הם לא צריכים

תמר ארז: הם צריכים להגיע להסכמה

תמר ארז:  העניין השלישי זה עניין הבעלות, שנשארים עם בעלות - - -     

דוד ביטן: לא, בעלות זה לא קשור לערוץ 12 ו-13

דוד ביטן:  הבנתי

קריאה: מה עם הפקות מקור?      

תמר ארז: הוראות המעבר לא קשורות להפקות המקור

דוד ביטן: זאת אומרת שחלק זה מושת על ערוצים 12 ו-13, חלק על יס והוט

דוד ביטן:  יס והוט, אני לא רואה שהם מתלוננים על משהו, נכון?      

עידית חנוכה: הם בזום

אמנון רובינשטיין: יס נמצאת בזום, הוט זו באמת שאלה טובה

דוד ביטן: את מייצגת את יס גם?      

אמנון רובינשטיין: אתה אמרת שהם לא מתלוננים אמרתי לך שהם בזום

דוד ביטן: בסדר, מנהלת הוועדה אמרה לי שהם בזום

דוד ביטן:  מי עוד רצה לפני שאני קורא את החוק? ערוץ 24, בבקשה

ליאת ברגמן רביד: אני רוצה להוסיף מכיוון שחבריי בערוצים הקטנים אמרו שההיקפים הכלכליים, ההכנסות של הערוץ, הן כאלה שאפילו חצי מיליון זה לסגור את הערוץ, זה לשים את המפתחות וללכת

ליאת ברגמן רביד:  אנחנו מחויבים גם ל-20% בהפקות מקור, אנחנו עושים עשרות אחוזים של הפקות מקור, הרבה מעבר למה שאנחנו נדרשים

ליאת ברגמן רביד:  אנחנו מנסים לתמוך במוזיקה שלא מקבלת במה במקומות אחרים, עושים באמת את מיטב יכולתנו ובסוף כל מה שאנחנו מקבלים זה באמת את הרגולציה ברמה החונקת ביותר

ליאת ברגמן רביד:  ההוראה הזאת נתנה אוויר שנתן לנו רגע לא להדאיג את עצמנו בדמי הרישיון שאנחנו לא יודעים מה הם

דוד ביטן: ומה יקרה כשיהיה החוק המקורי, החוק הגדול? אתם מתארגנים למצב הזה?      

ליאת ברגמן רביד: בוודאי שאנחנו מתארגנים

ליאת ברגמן רביד:  ברגע שיהיה חוק אנחנו נבין מה הוא אומר, אנחנו נשתתף בשימוע, אנחנו מגיעים לאיפה שמזמינים אותנו

ליאת ברגמן רביד:  אנחנו מקווים שהוא ייטיב איתנו כדי לאפשר לעוד ערוצים קטנים להשתתף בקלחת התקשורתית, כדי לא להדיר ערוצים אחרים

דוד ביטן: אבל אתם מודעים לזה שעוד שנה, שנה וחצי, אתם תצטרכו - - -     

נחשון אקסלרד: אבל איך אפשר להתכונן לחוק שאנחנו לא יודעים מה טיבו ומה כתוב בו?      

דוד ביטן: שנייה

דוד ביטן:  אמרתי, בהנחה

דוד ביטן:  לא ייתנו לכם פטור כל החיים, זה ברור לך

דוד ביטן:  אתה מצפה שכל המדינה תממן אותך כל החיים כנראה

נחשון אקסלרד: לא אותי, אני מצפה ש - - -      

דוד ביטן: לא יודע, אתה אמרת את זה עכשיו

נחשון אקסלרד: לא, אמרתי שאני מצפה שהמדינה תממן את הרגולטור

דוד ביטן: אתה אמרת שאתה מצפה שהמדינה תממן

נחשון אקסלרד: את הרגולטור, לא אותי

דוד ביטן: אז מה יקרה אם יהיה חוק ויגידו שאתה מממן אז אתה תסגור?      

נחשון אקסלרד: יכול להיות, בהחלט יכול להיות

ליאת ברגמן רביד: ישב פה כבוד השר ואמר, נתן רמז קטן למה הולך להיות בהצעת החוק

ליאת ברגמן רביד:  אמר שיהיו הגנות קבועות ויהיו הוראות מעבר, יגיע החוק - - -      

דוד ביטן: יהיו הגנות

דוד ביטן:  ברגע שיהיה חוק, רבותיי, אני מעריך שלא ייתנו לאחרים לממן את הרגולטור, זה נראה לי הגיוני

שלום דנינו: דוד, מה הסכום של הרישיון הזה?      

דוד ביטן: הם אמרו שהם לא יודעים עדיין, זה בערך חצי מיליון שקל לערוץ

אמנון רובינשטיין: לא, זה לא מה שהם אמרו, הם לא אמרו חצי מיליון שקל

דוד ביטן: בערך, אמרתי

אמנון רובינשטיין: צריך לעשות את התחשיב

אמנון רובינשטיין:  אני אגיד שלגבי הערוצים המסחריים אין את הדיפרנציאציה הזאת שיו"ר הוועדה מנסה לשים כאן על השולחן, אין דיפרנציאציה בעלויות בין הערוצים המסחריים - - -     

דוד ביטן: את מייצגת גם אותי?      

אמנון רובינשטיין: אני רק אומרת שזה לא נכון

דוד ביטן: נתתי לך רשות לדבר בכלל? לא נתתי לך

אמנון רובינשטיין: אתה שאלת

דוד ביטן: לא אותך שאלתי, עם כל הכבוד אני לא שואל אותך

דוד ביטן:  הבנו את המסר שלך, אני לא אומר שאין בו משהו, בואי נתחיל מזה, אבל אנחנו מדברים פה – הלכתם לבית משפט על ההארכות הקודמות? עשיתם משהו?      

אמנון רובינשטיין: אז היה חוק ובבסיס איזה שהיא הצדקה - - -     

דוד ביטן: הלכתם? אוקיי, בלי החוק

אמנון רובינשטיין: והייתה התחייבות - - -      

דוד ביטן: הלכת לבית משפט, אמרת שזה לא בסדר? הלכת לבג"צ?      

אמנון רובינשטיין: אתה רוצה לתת לי לענות? אני אסביר לך

דוד ביטן: לא, קודם כל תקשיבי רגע

דוד ביטן:  תתייחסי יפה, תפסיקי להשתלט פה על הדיון

דוד ביטן:  אני שואל אותך שאלה, הלכתם לבית משפט, כן או לא? כן או לא? הלכתם על העניין הזה? פעלתם בעניין הזה?      

אמנון רובינשטיין: הייתה התחייבות של שר התקשורת להקפיא את ה-50%?      

דוד ביטן: לא פעלתם, אז מה את רוצה?      

אמנון רובינשטיין: אתם הפרתם התחייבות

דוד ביטן: הלכת לבית משפט על זה?      

אמנון רובינשטיין: על הפרת ההתחייבות?      

דוד ביטן: לא יודע, עשית משהו? פנית למישהו? טוב, בסדר

אמנון רובינשטיין: זאת התשובה? בתור מחוקק זה מה שאתה עונה לי?      

דוד ביטן: לא, אני לא קשור למחוקק, עכשיו אני מחוקק

אמנון רובינשטיין: לא, מה אתה אומר לי? אתה אומר לי ללכת לבית משפט?      

דוד ביטן: שאלתי אם הלכת לאיזה שהיא תובענה?      

אמנון רובינשטיין: אני שואלת אם אתה חושב שזה מה שהיה צריך לעשות?      

דוד ביטן: כן, אני שואל

דוד ביטן:  ברגע שלא הלכת אז כנראה שהסכמת

אמנון רובינשטיין: הממשלה שלך הפרה התחייבות כלפינו, של הפחתה של 50%

דוד ביטן: שום התחייבות לא הפרו

אמנון רובינשטיין: בעוד איך הפרו התחייבות

דוד ביטן: אני זוכר, אני הייתי בדיון אז

אמנון רובינשטיין: היית אצל יואב קיש ושיואב קיש אמר שתהיה הפחתה של 50%?      

דוד ביטן: לא הייתי אצל יואב קיש, הייתי אצלי

דוד ביטן:  הייתי יושב ראש קואליציה בזמנו וטיפלנו בזה

אמנון רובינשטיין: 50% בדמי הרישיון

דוד ביטן: בסדר, אז תתבעי את יואב קיש, מה את רוצה ממני? לא הבנתי

דוד ביטן:  הוא נתן התחייבות, תתבעי אותו

אמנון רובינשטיין: לא, הוא הביא את התחייבות הממשלה להפחתה ב-50%

דוד ביטן: אוקיי

דוד ביטן:  הוא היה יו"ר ועדה, הוא לא היה שר

דוד ביטן:  יו"ר ועדה זה לא חוק

ברוריה מנדלסון: אנחנו לא מכירים התחייבות כזו

דוד ביטן: היא לא מכירה התחייבות כזאת

דוד ביטן:  היא אומרת, אז מה, אם היא אומרת אז זה נכון? כנראה דיברו על זה, אמרו אולי נעשה הנחה והמשרד לא מסכים

דוד ביטן:  אז מה, הם הלכו לאיזה טריבונל, אמרו שהפרו, אמרו לא מגיע לי? יש בג"צ, לא? למה לא פנו?      

אמנון רובינשטיין: הבנתי, אז רק אם מגישים בג"צ - - -     

דוד ביטן: כן, תגישו בג"צ

דוד ביטן:  הנה אני אומר לכם, אין בעיה

אמנון רובינשטיין: זה מה שאתה אומר לי היום?      

דוד ביטן: לא, אני לא אומר לך היום, אני שואל אם עשית משהו

דוד ביטן:  את היועצת המשפטית שלהם, לא?     

אמנון רובינשטיין: אני כתבתי מכתבים למשרד התקשורת שלא נענו

דוד ביטן: אז אני אומר לך, יש משהו במה שאת אומרת, יחד עם זה עושים הגנה גם לגופים קטנים, אין מה לעשות

אמנון רובינשטיין: זה מצוין, אני בעד, אבל שאוצר המדינה יממן, לא אני

דוד ביטן: יכול להיות שאת צודקת, אני לא אומר שלא, אבל זה לא התהליך שעשו בחוק הקודם

דוד ביטן:  אני לא ראיתי שאתם עשיתם משהו על העניין הזה

אמנון רובינשטיין: הבטיחו לנו שבתוך תקופה קצרה תהיה הפחתה של 50% ורפורמה

דוד ביטן: בסדר, יכול להיות, אני פשוט אומר לך שפה מדובר בהארכה יחסית קצרה למה שהיה בחוק הקודם

דוד ביטן:  אני מקווה שהשר יביא הצעת חוק מגובשת שלדעתי צריכה לתת פתרון לבעיה הזאת שאת מציגה, אני לא חושב שישאירו את זה באוויר, למרות שגם יש היגיון לזה שהגדולים מממנים את הקטנים על מנת שיהיה איזה משהו בתחום הזה של סיוע לקטנים

דוד ביטן:  אתם לא חייבים לממן – אתם משלמים דמי זיכיון כל שנה?      

אמנון רובינשטיין: כל שנה דמי רישיון

דוד ביטן: כמה אתם משלמים?      

אמנון רובינשטיין: קרוב ל-20 מיליון שקל

דוד ביטן: לא, זה תשלום ל - כמה עולה המועצה?      

תמר ארז: זה דמי הרישיון, אין דמי זיכיון

אמנון רובינשטיין: אנחנו מממנים את כל פעילות המועצה

דוד ביטן: כמה עולה המועצה? היא טענה שהם מממנים אותם בתשלום שלהם למועצה

דוד ביטן:  זה לא קשור לדמי הזיכיון

תמר ארז: סך התשלום עבור התקציב הוא 22 מיליון

דוד ביטן: התקציב של המועצה זה 22 מיליון?      

תמר ארז: של הרשות השנייה

דוד ביטן: כל התקציב של המועצה?      

אמנון רובינשטיין: כן

דוד ביטן: על מה 22 מיליון? אני לא מבין

זיו מאור: היושב ראש, אני אסביר לך

זיו מאור:  עד לפני כעשר שנים הרשות החזיקה - - -      

דוד ביטן: על מה 22 מיליון? זאת הבעיה, מבינה? לא ערוץ 9 וערוץ זה

אמנון רובינשטיין: אבל אני בסך הכול גורם פרטי, אני לא יודעת להגיד על מה הם מוציאים את הכסף

אמנון רובינשטיין:  הם אמורים לבדוק את התקציב שלהם

זיו מאור: אני אגיד על מה, היושב ראש, זה נורא חשוב

זיו מאור:  עד לפני עשר שנים הרשות השנייה החזיקה מערך מיושן ויקר של תשתית שידור UHF, זה נסגר ב-2009 כמדומני

זיו מאור:  כרגע הרשות ממשיכה להחזיק מערך שידור מיותר לחלוטין של עידן פלוס שלא מצדיק את עלות השידור בו

דוד ביטן: עידן פלוס, אל תגיד שלא מצדיק

דוד ביטן:  אני יודע מה העמדות שלך

דוד ביטן:  אדוני הנכבד, מי שלא יכול לממן יס והוט מגיע לו את עידן פלוס

דוד ביטן:  אל תגיד לא מגיע

דוד ביטן:  הזקנים שלא יכולים מגיע להם, ואם צריך לממן יממנו את זה

דוד ביטן:  אני לא נכנס כרגע לסוגיית המימון, אבל כן צריך את זה

זיו מאור: אז גם אני לא, אבל זה מה שממומן

דוד ביטן: אז אל תגיד שלא צריך, כן? אתם רוצים הכול ליברליות ובסוף כולם ייפלו

דוד ביטן:  יילכו, לאיפה יילכו? לעזאזל יילכו? ברור שצריך לתת להם את האפשרות לראות

דוד ביטן:  היום אף אחד לא מחזיק אנטנה, מה שהיה פעם, אז הם צריכים לראות, כל הזקנים שלא רוצים לראות את כל הערוצים בטלוויזיה, לא ספורט ולא משהו אחר

דוד ביטן:  על מה אתה מדבר?      

זיו מאור: זה מה שזה מממן, היושב ראש

דוד ביטן: מעוטי יכולת, זקנים

דוד ביטן:  אתכם לא מעניין, עמותת – איך קוראים לעמותה שלכם?      

זיו מאור: זכות הציבור לדעת

דוד ביטן: אני יודע את מי הוא מייצג, לא כל כך את האגודה

דוד ביטן:  אז בוא, עזוב את זה, אל תגזים, בסדר? אתה יודע שזה לא העמדות שלי

דוד ביטן:  אנחנו הליכוד מפלגה עממית וחברתית, צריכים לדאוג גם לחלשים, לא רק לתחרות חופשית, בסדר?      

מישל קרמרמן: משפט

מישל קרמרמן:  מנכ"לית הרשות השנייה

דוד ביטן: על מה הולך לכם 22 מיליון?      

מישל קרמרמן: אני אפרט בדוחות, אם ירצה, זה לא נראה לי כאן

מישל קרמרמן:  אני רוצה רק לציין שהתקציב שכרגע עומד על כ-21, אבל ממומן גם על ידי רישיונות הרדיו האזורי

דוד ביטן: שגם הרדיו האזורי יממן?      

מישל קרמרמן: הוא קוצץ בשליש

מישל קרמרמן:  אני רוצה לציין שבמיזוג, שהם עברו מ-13 תקנים לשניים, אז התקציב ירד בשליש וההתייעלות בהתאם

דוד ביטן: בסדר

דוד ביטן:  אני מבקש ממשרד התקשורת בשנה וחצי האלה לבחון קיצוץ בהוצאות של הרשות השנייה ואת הקיצוץ הזה להפחית מאלה שמשלמים את המימון הזה

מישל קרמרמן: אני מציינת שהיה קיצוץ של תשעה מיליון

דוד ביטן: לא יודע, אבל יש גבול, 22 נשמע לי הרבה

שלום דנינו: אתם פועלים תחת חוק?      

דוד ביטן: אני לא רוצה לשנות את ההסדרים שאלה מממנים את אלה, אבל להוריד את העלות כדי שהם יממנו פחות

דוד ביטן:  אני חושב שזה הגיוני

שלום דנינו: סליחה, החוק מגדיר משרות?      

מישל קרמרמן: רגע, סליחה

מישל קרמרמן:  אני אגיד שצומצם בתשעה מיליון

דוד ביטן: בסדר, יכול להיות, אמרתי שיבדקו

דוד ביטן:  לא אמרתי שאת צודקת או לא צודקת, זה נראה לי גבוה

דוד ביטן:  אני אומר, ואני חושב שזה על דעת כל החברים, לבדוק שאם אפשר לעשות קיצוץ, שהקיצוץ הזה יופחת מהעלות שלהם במה שהם מממנים את הערוצים הקיימים, כי יש חשיבות לממן את החלשים גם כן

דוד ביטן:  אין מה לעשות, אתם אימפריה, ערוץ 12, ונהייתם אימפריה תקשורתית, זה כבר עסק לכל דבר, N12, ערוץ זה, חדשות

אמנון רובינשטיין: הייתי שמחה אם מישהו היה עושה בדיקה - - -      

דוד ביטן: מה לא? עכשיו אתם רוצים גם סרטים וגם ספורט

אמנון רובינשטיין: הייתי שמחה אם היו עושים בדיקה כלכלית

אמנון רובינשטיין:  אני רק אגיד שאנחנו כן משלמים דמי הפצה - - -     

דוד ביטן: בסדר, יכול להיות שצריך להעלות להם את דמי הזיכיון בלי קשר

אמנון רובינשטיין: אין גבול לכמה שאנחנו יכולים לשלם?      

דוד ביטן: מה זה? יכול להיות

דוד ביטן:  עכשיו הם רוצים סרטים וספורט, זה לא עולה כסף, הדבר הזה? זה לא שינוי בדמי הזיכיון? מה, אפשר כל דבר לעשות?      

אמנון רובינשטיין: זה פשוט לא אותה רשות, אבל רגע, אנחנו משלמים גם דמי הפצה - - -     

דוד ביטן: בסדר, לא משנה

דוד ביטן:  אני מדבר עם משרד התקשורת עכשיו, לא עם ערוץ 2

אמנון רובינשטיין: עם הרשות השנייה

דוד ביטן: אני אומר דבר מאוד פשוט, לבחון את הכול, לבחון את הקיצוץ ולבחון גם את הזיכיון, אם הזיכיון הוא אמיתי למה שעושים היום לערוצים 12 ו-13

אמנון רובינשטיין: בניגוד למה שאמר זיו אנחנו משלמים גם דמי הפצה, זה חוץ מ-20 מיליון לעידן פלוס אנחנו משלמים - - -      

דוד ביטן: יכול להיות

דוד ביטן:  הישיבה היא לא על זה, אבל אני אומר מראש, תבדקו את שני הדברים האלה ואז אם אפשר באמת לקצץ להם בהשתתפות אין לי בעיה

אמנון רובינשטיין: זה גם לא מממן את דמי ההפצה

דוד ביטן: אני חושב שיש משהו בטענה, כיוון שזה לתקופה קצרה של שנה וחצי אנחנו לא נתחיל לעשות שינויים בסדרי בראשית, אבל תבדקו את העניין

דוד ביטן:       מישהו מהח"כים רוצה להגיד משהו?      

שלום דנינו: כן, רציתי לשאול אם החוק של הרשות השנייה, האם בחוק מוגדר לכם משימות, מבנה ארגוני, כמה עובדים, מה עושים? כן?      

מישל קרמרמן: כן

דוד ביטן: עוד ח"כ רוצה להגיד משהו? טוב

דוד ביטן:  כמה זמן אתם צריכים לבדוק את שני הדברים, גם את דמי הזיכיון שלהם, לאור ההתפתחויות שהיו בשנים האחרונות, וגם את ההוצאות של הרשות השנייה כדי לראות מה אפשר להפחית

דוד ביטן:  שני הדברים

דוד ביטן:  יכול להיות שנעלה להם בעשרה מיליון או נפחית להם במיליון, זה גם יכול להיות

ברוריה מנדלסון: כמו שאמר השר, אני חושבת שנכון שזה ייעשה במסגרת הצעת החוק הכוללת, נראה מי יהיה הגוף שיהיה המאסדר, מי יהיה אחראי - - -      

דוד ביטן: אין בעיה

דוד ביטן:  אם הצעת החוק הזאת תבוא תוך חודשיים אז בסדר, אם היא לא תבוא אז אני מבקש, אנחנו נעשה דיון, תביאו לנו את הנתונים אחרי בדיקה

דוד ביטן:  יש משהו במה שהיא אומרת, גם יש משהו – יכול להיות שאתם צריכים לשלם יותר

אמנון רובינשטיין: הרבה יותר

דוד ביטן: מה קורה? אתם משלמים דמי זיכיון על מה שיש להם הוצאות, זה לא צריך להיות ככה

דוד ביטן:  אם ההוצאות שלהם היו מיליון הייתם משלמים מיליון? אני לא מבין איך דמי הזיכיון הולכים לפי ההוצאות של הרשות השנייה

אמנון רובינשטיין: אדוני מדבר על מיסים, אנחנו משלמים מיסים כחוק

דוד ביטן: לא המיסים, אני מדבר על דמי הזיכיון

דוד ביטן:  אני יודע על מה אני מדבר

אמנון רובינשטיין: על דמי הזיכיון, הנוסח נועד לממן את פעילות הרשות השנייה

דוד ביטן: דמי הזיכיון, יכול להיות שאתם צריכים לשלם דמי זיכיון ללא קשר להוצאות

דוד ביטן:  מה הקשר להוצאות? מה, זה הולך לפי הוצאות? אתם יש לכם עסק לכל דבר, קיבלתם זיכיון מהמדינה, כמה שזה שווה זה שווה, צריך לעשות הערכה

אמנון רובינשטיין: כמו שלמשל הוט ויס משלמים, ואנחנו נשמח

דוד ביטן: יכול להיות שגם להם צריך להוסיף, אני לא אומר שלא

אמנון רובינשטיין: מאה אחוז

דוד ביטן: אבל אני אומר, הזיכיון לא צריך להיות לפי ההוצאה של הרשות השנייה

דוד ביטן:  הזיכיון צריך להיות לפי הוצאה, זה עסק לכל דבר

דוד ביטן:  אני אדבר על זה עם שר התקשורת, מה זה הדבר הזה?      

קריאה: זה רישיון, זה לא זיכיון

דוד ביטן: זה דמי זיכיון, לרישיון נכון, אבל אתה יכול לעשות את העסק הזה בלי רישיון?      

אמנון רובינשטיין: מה זה דמי רישיון?      

דוד ביטן: יכול להיות שזה שווה 100 מיליון שקל, אז שישלמו 100 מיליון

אמנון רובינשטיין: אבל מה זה דמי רישיון?      

דוד ביטן: יכול להיות שזה עולה שני מיליון, ישלמו שני מיליון, אבל לא לפי ההוצאות שלהם

אמנון רובינשטיין: אבל מה זה דמי רישיון? איתי

קריאה: אבל קבעו את - - -     

דוד ביטן: עזוב, זה צריך להשתנות, הדבר הזה

דוד ביטן:  היום הם עסק לכל דבר

דוד ביטן:  לרשת פחות יש הכנסות, אבל ערוץ 12 נהיה, חביבי, חבל על הזמן

אמנון רובינשטיין: אבל מה זה דמי רישיון? תסביר לי מה זה

דוד ביטן: דמי רישיון? דמי זיכיון

אמנון רובינשטיין: אין זיכיון, הזיכיונות נגמרו

דוד ביטן: לא משנה, אני קורא לזה דמי זיכיון

אמנון רובינשטיין: אבל אין זיכיונות, מה לעשות?      

דוד ביטן: אני קורא לזה דמי זיכיון

אמנון רובינשטיין: אבל תסביר מה התוכן של זה, זה עוד מס? מה התוכן?      

דוד ביטן: זה תשלום, תשלום חובה מסוים לרשות עצמה

אמנון רובינשטיין: אז זה מה שאנחנו עושים

דוד ביטן: כן, זה לא מס, אותו דבר יש את זה במפעלי ים המלח

דוד ביטן:  יש להם דמי זיכיון, לא כולל תשלום מס

אמנון רובינשטיין: מפעלי ים המלח - - -     

דוד ביטן: דוגמה אני נותן לך

אמנון רובינשטיין: אבל הדוגמה לא רלוונטית מכיוון שהיה כאן משאב - - -     

דוד ביטן: רלוונטית ביותר

אמנון רובינשטיין: לא, אני אסביר לך למה, מכיוון שהיה כאן משאב ציבורי - - -      

דוד ביטן: גם את משתמשת במשאב של הציבור

דוד ביטן:  את יכולה לשדר בלי הרישיון? את יכולה?      

אמנון רובינשטיין: אני אסביר לך בדיוק למה - - -      

דוד ביטן: את לא יכולה לשדר

אמנון רובינשטיין: אדוני, זה משפט קצר

דוד ביטן: זה אמנם ניתן ל-15 שנה בזמנו, אבל בסדר

אמנון רובינשטיין: זה משפט קצר

אמנון רובינשטיין:  יש כאן משאב פיזי בעניין ים המלח שניתן במכרז, בשונה מהמעבר לרישיונות

אמנון רובינשטיין:  זה פשוט לא השיטה המשטרית הזאת

דוד ביטן: בסדר, אין בעיה, אני מבקש שתבדקו את העניין הזה

שלום דנינו: משאב מדינה זה רק כשזה משאב פיזי?      

דוד ביטן: תבדקו את העניין

שלום דנינו: משאב לאומי זה רק כשזה פיזי?      

דוד ביטן: דמי הזיכיון לא צריכים להיות לפי ההוצאה של הרשות, זה דבר לא ידעתי

אמנון רובינשטיין: אני מציע שתקרא את הצעת החוק של המעבר מזיכיון לרישיון ותבין את זה

דוד ביטן: זה לא הגיוני, מה זה הדבר הזה? ואם ההוצאות של הרשות היו חצי מיליון שקל, אז הייתם נותנים להם כל אחד לשלם 250,000? מה הולך פה? איזה מין היגיון יש למשרד התקשורת בעניין הזה? זה לא צריך להיות לפי ההוצאות של הרשות

אמנון רובינשטיין: אנחנו משלמים בהתאם ל - - -     

דוד ביטן: זה צריך להיות לפי מה אתם נותנים

אמנון רובינשטיין: יש כאן בלבול חוקי

אמנון רובינשטיין:  אנחנו משלמים את ההשקעה שלנו בהפקות מקור בהתאם להכנסות שלנו, בתיקון שנעשה לפני מספר שנים 15% מההכנסות שלנו, בלי קשר לרווחים, גם אם מפסידים או לא מפסידים, הולכים להפקות מקור

אמנון רובינשטיין:  אם אתם רוצים - - -      

דוד ביטן: מה זה הפקת מקור אצלכם?      

אמנון רובינשטיין: אני מדברת על סוגה עילית

דוד ביטן: יצירה, אבל אצלם כל דבר זה הפקת מקור, מה? גם אלה שרצים בשטח זה הפקת מקור

אמנון רובינשטיין: אם אתם רוצים את ה-15% האלה להפנות לאוצר המדינה במקום להפקות מקור, בסדר גמור

דוד ביטן: לא, אני לא עושה רפורמה עכשיו, אני רק ביקשתי שיבדקו

דוד ביטן:  תשמעי, את עושה את העבודה שלך, הכול טוב ויפה, אני מבקש שתבדקו את העניין

דוד ביטן:  לא מקובל עליי, אני גם אגיד את זה לשר, שדמי הזיכיון זה לפי ההוצאה

דוד ביטן:  זה דבר חדש

דוד ביטן:  באמת, איזה מין היגיון יש לזה בכלל?      

שלום דנינו: זה עיקרון כלכלי מאוד נבון, הוא אומר תראו מה שווה מה שאתם מוציאים

דוד ביטן: מה שווה הזיכיון הזה, מה זאת אומרת?      

שלום דנינו: יכול להיות פחות, יכול להיות יותר, ולפי זה גם יהיה אפשר לסדר את הרשות השנייה

דוד ביטן: את מדברת על האוצר

דוד ביטן:  האוצר חיפשו שיכסו להם את ההוצאה הזאת וזה דמי הזיכיון שלכם

דוד ביטן:  באמת, יכול להיות שדמי הזיכיון שלכם, בהתחלה אולי היו X ועכשיו הם צריכים להיות Y

דוד ביטן:  אולי בכלל זה שווה 100 מיליון שקל בשנה, אני לא יודע

אמנון רובינשטיין: אני אומרת, במקום הפקות המקור, זה יכול להיות רעיון מצוין

דוד ביטן: זה לא במקום, אל תביאי אותי למצב שיתקפו אותי בתקשורת, עזבי את זה

דוד ביטן:  אני לא אומר איך, אני אומר שהנושא צריך להיבדק ואני אדבר על זה עם השר

דוד ביטן:  אבל בלי קשר יש משהו במה שהם אומרים, בזיכיון הקיים, תבדקו אם ההוצאה צריכה להיות 22 מיליון, אם היא לא צריכה להיות 22 מיליון יכול להיות שאפשר לעשות להם הנחה בתשלום שהם משלמים בשביל הארבעה האחרים

דוד ביטן:  יש בזה היגיון מסוים

דוד ביטן:  שלא יורידו להם וייקחו את זה לאוצר המדינה

דוד ביטן:  אם אפשר להוריד שייתנו להם זיכוי בעניין הזה, בלי קשר לטענה האחרת שלי שצריך לבדוק

אמנון רובינשטיין: - - - העברה של הפקות מקור

דוד ביטן: אתם בכלל יש לכם מקור? אצלכם זה הכול ריאליטי, זה המקור שלכם

דוד ביטן:  אני לא מומחה לתרבות, אבל זה המצב

אסף זמיר: אפשר להגיד משהו?      

דוד ביטן: בסדר, אל תדאג, לא לקחנו לך את ה-15%

אסף זמיר: לא, אבל אם נגה לוקחת אותנו למקום שניקח - - -     

דוד ביטן: אני לא לקחתי אתכם, היא לקחה

אסף זמיר: אני רוצה לומר משהו

אסף זמיר:  במשך שנים אני בא הנה, כל פעם שהגיעו הנה גופי שידור, מאז ומתמיד, ב-25 השנה האחרונות, לא משנה מי היה בשלטון, לא משנה מי ישב בכיסא שלך, כולם קיבלו הקלות כל הדרך

אסף זמיר:  היה פעם זיכיון, אחר כך אמרו מספיק רישיון, עכשיו אומרים מי צריך רישיון בכלל?      

דוד ביטן: לא, אבל אתה מצדיק אותי שלפני 20 שנה לא היה לכם את הדברים האלה שנותנים להפקות מקור

אסף זמיר: היה הרבה יותר

דוד ביטן: לא היה

דוד ביטן:  ערוץ 1 קיבל 200 ומשהו, הם מממנים, יס, כולם מממנים

אסף זמיר: עזוב, בזיכיון הם שילמו הרבה כסף

דוד ביטן: אז יש שינוי לטובה

אסף זמיר: יש שינוי לטובה רק בגלל התאגיד, בוא נגיד את האמת, שגם לא ברור איפה הוא יהיה בעוד מי יודע כמה חודשים

דוד ביטן: לא, אמר השר, בכל מקרה אתם לא תיפגעו

אסף זמיר: היום ראינו שרוצים לבטל להם, לעשות פרסומות ב-100 מיליון שקל ברדיו ובטלוויזיה

אסף זמיר:  מה זה אומר? רוצים לחסל אותם מאחורנית, לא לתת להם הכנסות

דוד ביטן: הרדיו מכסה את עצמו, בערך יש הכנסות של 100 מיליון

קריאה: זה אומר שיתחילו לעבוד בערוצים מסחריים באופן יעיל, זה מה שזה אומר

אסף זמיר: יש היום החלטת מחליטים שרוצים לקצץ את הפרסומות

דוד ביטן: איפה? אתה ראית משהו?      

אסף זמיר: בחוק ההסדרים

דוד ביטן: כשיגיע בממשלה, בסדר

אסף זמיר: אתה ועדת הכלכלה, כדאי היה - - -     

דוד ביטן: זה יגיע אלינו, כשזה יגיע אלינו - - -     

אסף זמיר: לא, יושב ראש הוועדה, אני חושב שהדבר הזה, היה ראוי שהיה מגיע אליך לפני שהיה יוצא לעיתונות

דוד ביטן: לא נכון

דוד ביטן:  דרך אגב, זה הולך הפוך

דוד ביטן:  החוק מגיע אליי מהממשלה בדרך כלל

אסף זמיר: זה עוד לא חוק

דוד ביטן: יצטרכו לעשות חקיקה בעניין הזה, נראה לי

אסף זמיר: גל"צ ותאגיד - - -     

דוד ביטן: יש החלטת ממשלה, אם צריך לעשות הצעת חוק עושים הצעת חוק ממשלתית, נותנים לציבור להתייחס להצעת החוק הזאת, יש הצעות חוק פרטיות, יש כל מיני דברים

דוד ביטן:  אבל אני לא רוצה להיכנס לזה, אם ניכנס לא נצא מזה

דוד ביטן:  מי קורא?          

ברוריה מנדלסון: הצעת חוק הרשות השנייה לטלוויזיה ורדיו (תיקון מס' 48), התשפ"ג-2023             

דוד ביטן: לא, שש וחצי שנים

איתי עצמון: 18 חודש

דוד ביטן: לא, זה לא במקום חמש שנים

ברוריה מנדלסון: זה לא מסתדר עם ההגדרה

דוד ביטן: זה בעיה, איך שהם ניסחו אתה לא יכול לכתוב 18 חודש

איתי עצמון: אנחנו נבדוק את זה

דוד ביטן: במקום חמש שנים יבוא שש וחצי שנים, שהם 18 חודש

דוד ביטן:  תוספת או משהו

ברוריה מנדלסון: אפשר להוסיף תאריך ספציפי, זה יוצא הכי נוח

איתי עצמון: אני לא בטוח

איתי עצמון:  השאלה מתי החוק עובר ומתי הוא יפורסם

דוד ביטן: לפני שאנחנו נאשר את זה מישהו רוצה עוד לומר משהו?      

איתי עצמון: יש לנו הסתייגויות

דוד ביטן: תקרא את ההסתייגויות

דוד ביטן:  אני סיכמתי איתם שלא נצביע על ההסתייגויות, אבל זה יגיע למליאה

דוד ביטן:  אז אנחנו רק נקריא אותן וזהו, לא נצביע עליהן, נכון?      

איתי עצמון: לא, חייבים להצביע

דוד ביטן: טוב, נצביע

איתי עצמון: אם לא מצביעים עליהם אני לא אוכל להעלות אותן

דוד ביטן: אז בסדר, נצביע

דוד ביטן:  מי מקריא?      

טל פוקס: אני

טל פוקס:  כיוון שהוא אפשר להציג את ההסתייגויות ללא נוכחות של חברי הכנסת נקריא אותן אנחנו ואנחנו גם נבחן בהמשך אם יש בין ההסתייגויות הסתייגויות שהן חלופיות

טל פוקס:       ההסתייגויות של חברי סיעת המחנה הממלכתי להצעת החוק

טל פוקס:  אחת, בסעיף 1 להצעת החוק, בסופו יבוא 'ובתנאי שתושלם עד תקופה זו הסדרת תחום השידורים'

טל פוקס:  שתיים, בסעיף 1 להצעת החוק בסופו יבוא 'ובתנאי שעד תום תקופה זו תוצג לוועדת הכלכלה של הכנסת רגולציה מעודכנת לתחום השידורים'

טל פוקס:  שתי ההסתייגויות האלה הן חלופיות

טל פוקס:       שלוש, בסעיף 1 להצעת החוק, בסופו יבוא 'ובתנאי שעד תום תקופה זו משרד התקשורת יגבש המלצות לצמצום הנטל הרגולטורי על כלל הערוצים'

טל פוקס:  ארבע, בסעיף 1 להצעת החוק, בסופו יבוא 'כאשר תקופה זו תוארך אוטומטית לשנה נוספת באם לא תקודם חקיקה להסדרת תחום השידורים'

טל פוקס:  חמש, בסעיף 1 להצעת החוק, בסופו יבוא, 'כאשר - - -      

דוד ביטן: בסדר, זה אותו דבר כמו ההוא

איתי עצמון: אם יש הסתייגויות שהן זהות אנחנו נמחק

דוד ביטן: תורידו אותן

איתי עצמון: מה שלא קוהרנטי, לפי הנחיית היועצת המשפטית לכנסת

טל פוקס: או שהן מקבילות, נכתוב אותן כחלופיות

איתי עצמון: בוודאי

טל פוקס: אני חוזרת על חמש

טל פוקס:  בסעיף 1 להצעת החוק, בסופו יבוא 'כאשר הרגולטור יבצע מעקב תקופתי אחר מוכנות הערוצים לעמידה בשינוי הרגולציה המיועד

טל פוקס:  שש, בסעיף 1 להצעת החוק, בסופו יבוא 'ובתנאי שלקראת תום התקופה תוצג סקירה בוועדת הכלכלה של הכנסת על תועלת הרגולציה לערוצים שאינם פטורים ממנה על פי סעיף זה'

טל פוקס:       שבע, בסעיף 1 להצעת החוק, בסופו יבוא 'כאשר יבחן משרד התקשורת אפשרות להאריך את הוראות המעבר, כולן או בחלקן, לתקופה נוספת'

טל פוקס:  שמונה, בסעיף 1 להצעת החוק, בסופו יבוא 'כאשר לקראת תום תקופה זו ידווחו הערוצים לוועדת הכלכלה על מצבם הכלכלי ועל ההשלכות הצפויות בעקבות שינוי ברגולציה'

טל פוקס:       תשע, בסעיף 1 להצעת החוק, בסופו יבוא 'ובתנאי שתושלם עד תום תקופה זו השוואה בין-לאומית על רגולציה בנושא במדינות אחרות'

טל פוקס:  עשר, בסעיף 1 להצעת החוק, בסופו יבוא 'ובתנאי שיציג שר התקשורת בתוך 90 יום מתחילת חוק זה סטטוס התקדמות בהסדרת תחום השידורים'

טל פוקס:       11, בסעיף 1 להצעת החוק, תימחק המילה 'שש' ובמקומה ייכתב 'שמונה'

טל פוקס:  12, בסעיף 1 להצעת החוק תימחק המילה 'שש' ובמקומה ייכתב 'עשר'

טל פוקס:  שתי ההסתייגויות האחרונות, 11 ו-12, הן חלופיות

טל פוקס:       13, בסעיף 1 להצעת החוק יתווסף תת סעיף 1(א) ובו ייכתב 'משרד התקשורת יציג לוועדת הכלכלה של הכנסת את ההתקדמות בהיערכות להסדרה החדשה שנה לפני תום תקופת המעבר לכל המאוחר כדי לאפשר את הארכתה מבעוד מועד בעת הצורך'

טל פוקס:       14, בסעיף 1 להצעת החוק יתווסף תת סעיף 1(ב) ובו ייכתב 'כל קיצור עתידי של תקופת מעבר הכתובה בסעיף זה ייעשה תוך התייעצות אל מול ערוצי התקשורת, בעלי הרישיונות והזעירים וזעירים הייעודיים'

טל פוקס:       15, בסעיף 1 להצעת החוק יתווסף תת סעיף 1(ב) בו ייכתב 'במידה שערוצי התקשורת בעלי הרישיונות הזעירים והזעירים הייעודיים ייפנו לוועדת הכלכלה בבקשה להאריך עד חודש לפני סיום תקופת המעבר, תקופת המעבר תוארך עד להשלמת הדיונים בוועדה ולא יותר מאשר שלושה חודשים'

טל פוקס:       16, בסעיף 1 להצעת החוק יתווסף תת סעיף 1(ב) בוא ייכתב, 'משרד התקשורת ישלח דיווח כל חצי שנה לוועדת הכלכלה של הכנסת אודות ההתקדמות בהיערכות להסדרה החדשה במהלך תקופת המעבר'

טל פוקס:       17, בסעיף 1 להצעת החוק יתווסף תת סעיף 1(ב), בו ייכתב 'שנה מתום תקופת המעבר יתכנס דיון בוועדת הכלכלה של הכנסת לדון בהשלכות ההסדרה החדשה ותוצאותיה'

דוד ביטן: טוב, אנחנו נצביע על ההסתייגויות של המחנה הממלכתי

שלום דנינו: על כולם ביחד

דוד ביטן: לא, אי אפשר

דוד ביטן:  נצביע מהר

דוד ביטן:  הסתייגות מספר 1, מי נגד? כולנו

דוד ביטן:  מי בעד, אף אחד לא בעד

דוד ביטן:  מי בעד? אין

דוד ביטן:  לא עברה

דוד ביטן: לא אושר

דוד ביטן: סעיף 2 להסתייגויות

דוד ביטן:  מי נגד? מי בעד? אף אחד

דוד ביטן:  לא עברה

דוד ביטן: לא אושר

דוד ביטן: סעיף 3 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 4 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 5 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 6 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 7 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 8 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 9 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 10 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 11 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 12 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 13 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 14 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 15 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 16 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

דוד ביטן: סעיף 17 להסתייגויות

דוד ביטן:  מי נגד? מי בעד? לא עברה

דוד ביטן: לא אושר

איתי עצמון: ההסתייגויות האלה ייכללו בנוסח שנגיש למליאה

דוד ביטן: אוקיי

דוד ביטן:  איפה ההסתייגויות האחרות?      

שלום דנינו: אבל אתם תאחדו את כל ה - - -     

דוד ביטן: לא, מה שזה אותו דבר הם יבטלו את זה

דוד ביטן:  יש חילופין ויש כאלה שהן אותו דבר

איתי עצמון: סיעת יש עתיד הגישה גם היא הסתייגויות

איתי עצמון:  מכיוון שחלק מהן או חלק נכבד מהן חלופיות אז בהסכמת היועצת של חבר הכנסת בועז טופורובסקי אנחנו נקריא שלוש הסתייגויות מהקובץ הראשון ועכשיו קיבלנו עוד קובץ

איתי עצמון:  מ-22 נשארו בעצם רק שלוש שמקנות זמן דיבור

דוד ביטן: עכשיו הם הוסיפו?      

איתי עצמון: כן

דוד ביטן: איך? אני לא מאשר את זה

דוד ביטן:  סיכמתי איתם משהו, למה הם הוסיפו לי באותו רגע?      

איתי עצמון: אתה אישרת 22, אבל מתוך ה-22 רק שלוש מקנות זמן דיבור, לכן הם הוסיפו

דוד ביטן: בסדר, גם ככה יהיה הסכם על הדיבור

דוד ביטן:  אוקיי

דוד ביטן:  נתקדם

איתי עצמון: אני מקריא

איתי עצמון:  לפני סעיף 1 לחוק יבוא סעיף מטרה, לפני סעיף 1 יבוא, 'מטרת חוק זה הינה להסדיר את סמכויות שר התקשורת להשתית מדיניות פוליטית אגרסיבית למול מועצת הכבלים והלוויין'

דוד ביטן: עצור

דוד ביטן:  מי נגד? מי בעד? לא עברה

דוד ביטן: לא אושר

איתי עצמון: הסתייגות נוספת, בסעיף 1 להצעת החוק, במקום המילים 'שש שנים' יבוא 'כאשר שר התקשורת יכריז על רצונותיו האמיתיים בנוגע לשינוי שיטת צריכת התקשורת במדינת ישראל'

דוד ביטן: מי נגד? מי בעד? לא עברה

דוד ביטן: לא אושר

איתי עצמון: הסתייגות נוספת

איתי עצמון:  בסעיף 1 להצעת החוק, במקום 'שש שנים', עכשיו זה שש וחצי, יבוא 'שמונה שנים'

דוד ביטן: מי נגד? מי בעד? לא עברה

דוד ביטן: לא אושר

איתי עצמון: בקובץ הנוסף שקיבלנו עכשיו, בסוף סעיף 1 להצעת החוק יבוא 'ורק לאחר ששר התקשורת יבטיח כי אין בכוונתו לבצע רפורמה בתאגיד השידור הציבורי'

דוד ביטן: מי נגד? מי בעד? לא עברה

דוד ביטן: לא אושר

איתי עצמון: הסתייגות נוספת

איתי עצמון:  לאחר סעיף 1 יתווסף סעיף קטן (ב) ולשונו 'משרד התקשורת ידווח לוועדת הכלכלה על התקדמות הטמעת ההסדרה המעוגנת בתיקון מספר 44 אחת לרבעון'

איתי עצמון:  אני מניח שזה שר התקשורת, לא משרד התקשורת, צריך לתקן

דוד ביטן: מי נגד? מי בעד? לא עברה

דוד ביטן: לא אושר

איתי עצמון: לאחר סעיף 1 להצעת החוק יתווסף סעיף קטן (ב) ולשונו, 'ככל שנדרשת ארכה נוספת לתקופת המעבר שר התקשורת יתייצב בפני ועדת הכלכלה לפרט מדוע'

דוד ביטן: מי נגד? מי בעד? לא עברה

דוד ביטן: לא אושר

דוד ביטן: שלא יתקבל הרושם, במליאה חברי הכנסת יצטרכו להסביר את ההסתייגויות ונשמע אותן גם אז

דוד ביטן:  על מנת לקצר זמן לא שמענו את זה פה

איתי עצמון: אני אגיד שסיעת ישראל ביתנו הגישה בקשות רשות דיבור

דוד ביטן: בסדר, ניתן להם רשות דיבור, כי ישראל ביתנו לא יכולה ללכת נגד ערוץ 9

דוד ביטן:  מישהו רוצה לומר משהו לפני שאני מצביע על החוק? בבקשה

דוד ביטן:  עד עכשיו הצבענו על ההסתייגויות, מישהו רוצה להוסיף משהו? זהו?      אנחנו נצביע על החוק עם התיקון של ה-18

דוד ביטן:  מי בעד? מי נגד? אוקיי

דוד ביטן:  עבר

דוד ביטן: אושר

איתי עצמון: הצעת החוק אושרה לקריאות שנייה ושלישית ותונח במליאה

דוד ביטן: מאה אחוז, תודה רבה